wickkiey/tamil-wikipedia-markdown huggingface dataset:
# ஆர்மோன் மருத்துவம்

**ஆர்மோன் மருத்துவம் அல்லது இயக்குநீர் மருத்துவம்** என்பது ஆர்மோன் என்றறியப்படும் இயக்குநீரைப் பயன்படுத்திச் செய்யப்படும் ஒரு மருத்துவச் சிகிச்சை முறை. ஆர்மோன்கள் என்பவை நாளமில்லா சுரப்பிகளில் தோற்றுவிக்கப்படும் மிக முக்கியமான வேதிப்பொருட்களாகும். இவை உடலின் பல பகுதிகளிலும் பயன்படுகின்றன. சூல்பை, தைராய்டு, பிசூட்டரி போன்றவை மிக முக்கியமான ஆர்மோன் சுரப்பிகளாகும். புற்றுநோய் மருத்துவத்தில் ஆர்மோன்கள் முக்கியப் பங்கினை வகிக்கின்றன.  
எனினும் ஆர்மோன் மருத்துவம் முதல்நிலை மருத்துவமுறை ஆகாது. அறுவை மருத்துவம், கதிர் மருத்துவம் ஆகியவற்றைத் தொடர்ந்து ஆர்மோன் மருத்துவம் மேற்கொள்ளப்படுகிறது.  

## வேறுபாடு
சில வேளைகளில் ஆர்மோனின் அளவு குறையும் போது அதனை ஈடுசெய்ய ஆர்மோன்கள் பரிந்துரைக்கப்படுகின்றன. இது ஆர்மோன் ஈடுசெய் மருத்துவம் எனப்படும். ஆர்மோன் மருத்துவமும் ஆர்மோன் ஈடுசெய் மருத்துவமும் முற்றிலும் மாறுபட்டவையாகும். இவை இரண்டினையும் ஒன்றெனக் கருதக்கூடாது. எடுத்துக்காட்டாக ஆர்மோன் ஏற்கும் மார்பகப்புற்றுநோய்க்கும் ஏற்காத மார்பகப்புற்றுநோய்க்கும் தனித்தனி மருந்துகள் உள்ளன.  

## மார்பகப்புற்றுநோய் சிகிச்சை
முலைப்புற்றுக்கு இரு வழிகளில் ஆர்மோன் மருத்துவம் மேற்கொள்ளப்படுகிறது.  
1. எசுட்ரசன் ஆர்மோனின் அளவை உடலில் குறைப்பது
1. எசுட்ரசன் செயல்பாட்டினைக் கட்டுப்படுத்துவது

பெரும்பகுதி எசுட்ரசன் சூலகங்களில் உற்பத்தியாகின்றது. எசுட்ரசன் ஏற்புநிலை மார்பகப்புற்றை வளரச் செய்கின்றது. எனவே எசுட்ரசனின் அளவைக் குறைப்பது அல்லது தடுப்பது மார்பகப்புற்று வளருவதையும், மறுபடியும் வளருவதையும் தடுக்க உதவும். இந்த மருந்துகள் எசுட்ரசன் ஆர்மோனை ஏற்காத மார்பகப்புற்று நோயாளிகளிடம் பயன்தராது.  

எசுட்ரசனைக் குறைக்கச் சிலவேளைகளில் சூலகங்களும் பாலோப்பியன் குழாய்களும் அறுவைமூலம் நீக்கப்படுகின்றன. டமாகிசிபென், லிட்டரசால், பாக்டிடாக்செல் போன்ற மாத்திரைகள் மார்பகப்புற்று நோயாளிகளுக்குப் பரிந்துரைக்கப்படுகின்றன.  

## புராசுடேட் புற்றுநோய் சிகிச்சை
புராசுடேட் புற்று வளர டெசுட்டோசுடரான் என்ற இயக்குநீர் உதவுகிறது. இந்த இயக்குநீர் சுரப்பதைக் கட்டுப்படுத்த விரைநீக்கம் செய்யப்படுவதுண்டு.  

## உசாத்துணைகள்
- பாபா அணு ஆய்வு மையக்குறிப்பு
# டாட்டா அடிப்படை ஆராய்ச்சி கழகம்



**டாட்டா அடிப்படை ஆராய்ச்சி கழகம்** (*Tata Institute of Fundamental Research*) இந்தியாவின் மும்பை மற்றும் ஐதராபாத் நகரங்களில் அமைந்துள்ளது இங்கு அடிப்படை கணிதம் மற்றும் அறிவியலில் ஆராய்ச்சி மேற்கொள்கின்றது. இந்த ஆராய்ச்சி கழகம் மும்பையின் கொலாபா மற்றும் ஐதராபாத்தின் நரசிங் பகுதியில் அமைந்துள்ளது. இது ஒரு நிகர்நிலை பல்கலைக்கழகம் மற்றும் இந்திய அரசின் அணுசக்தித் துறையின் கீழ் செயல்படுகிறது. இந்தியாவின் சிறந்த ஆராய்ச்சி மையங்களில் ஒன்றாக இவை கருதப்படுகிறது. மேலும் இங்கு பிரதானமாக இயல் அறிவியல், கணிதம், உயிரியல் அறிவியல் மற்றும் கோட்பாட்டியல் கணினி அறிவியலிலும் ஆய்வு நடத்துகிறது.  

## வரலாறு
1944ஆம் ஆண்டில் ஓமி யெகாங்கிர் பாபா இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர், இவர் அறிவியல் ஆராய்ச்சி கழகம் அமைக்க நிதி உதவி கோரி சர் தோராப்ஜி டாடா அறக்கட்டளைக்கு கடிதம் எழுதினார். அப்போதைய டாடா குழுமத்தின் தலைவராக ஜெ. ர. தா. டாட்டா ஆதரவுடன் 1 ஜூன் 1945இல் டாட்டா அடிப்படை ஆராய்ச்சி கழகம் நிறுவப்பட்டது, மற்றும் ஓமி யெகாங்கிர் பாபா அதன் முதல் இயக்குனாரக நியமிக்கப்பட்டார். தற்போது மும்பையில் செயல்படும் இக்கழகம் தொடக்கதில் பெங்களூரில் உள்ள இந்திய அறிவியல் கழக வளாகத்தில் செயல்பட்டது. கொலபாவில் உள்ள இக்கழகத்தின் புதிய வளாகம் சிகாகோ நகரை சார்ந்த கட்டிடக் கலைஞர் ஹெல்முட் பார்ட்ஸ் அவர்களால் வடிவமைக்கப்பட்டது மேலும் 1962 ஆம் ஆண்டு ஜனவரி 15 ம் தேதி பிரதமர் ஜவகர்லால் நேரு அவர்களால் திறந்து வைக்கப்பட்டது.  

## பிரபல முன்னாள் மாணவர்கள்
- ஓமி யெகாங்கிர் பாபா, அணுக்கரு இயற்பியலாளர், இவர் இந்திய அணுக்கருவியலின் தந்தை என்றும் அழைக்கப்படுகிறர்.
- ரஞ்சன் ராய் டேனியல் (1923–2005), டாட்டா அடிப்படை ஆராய்ச்சி கழகத்தின் முன்னாள் கூடுதல் இயக்குநர் மற்றும் பத்ம பூஷன் விருது பெற்றவர்.
- ஹரிஷ்-சந்திரா, கணிதவியலாளர்
- அசோக் கேம்க, அரசு ஊழியர்
- எம். எஸ். ரகுநாதன், கணிதவியலாளர்
- பி. வி. ஸ்ரீகன்டன், வானியற்பியலாளர் மற்றும் பத்ம பூஷன் விருது பெற்றவர்.
# சோய் மின்ஹோ



**சோய் மின்ஹோ** (பிறப்பு: 9 டிசம்பர் 1991) என்பவர் ஒரு தென் கொரியா நாட்டு நடிகர் ஆவார். இவர் டு த பியூட்டிஃபுல் யூ, மெடிக்கல்டாப் டீம் போன்ற தொடர்களில் நடித்ததன் மூலம் பரிட்சயமான நடிகர் ஆனார். இவர் பல பாடல்களும் பாடியுள்ளார் என்பது குறிப்பிடத்தக்கது.
# கல்கத்தா புத்தக கண்காட்சி



**கல்கத்தா சர்வதேச புத்தகக் கண்காட்சி**, ஆண்டு தோறும் கல்கத்தாவில் நடைபெறுகின்றது.  
இந்த கண்காட்சியில், விக்கிப்பீடியா நிறுவனம் பங்கேற்று, அதன் வங்காள மொழி பதிப்பை மேம்படுத்துமாறு தன்னார்வலர்களை கேட்டுக் கொண்டது.  

## பங்கேற்போர்
இந்த கண்காட்சிகளில் பங்கேற்போர் பெரும்பாலும், ஆங்கிலத்திலும், வங்காள மொழியிலும் வெளியான புத்தகங்களை காட்சிக்கு வைப்பர். ஐரோப்பிய பதிப்பகங்களான ஒக்ஸ்போர்ட் பல்கலைக்கழகப் பதிப்பகம், கேம்பிறிட்ஜ் பல்கலைக்கழகப் பதிப்பகம், இசுபிரிங்கர் பதிப்பகம் உள்ளிட்டோரும் பங்கேற்கின்றனர்.  

தி ஸ்டேட்ஸ்மேன், தி டெலிகிராஃப் உள்ளிட்ட ஊடகங்களும் பங்கேற்றன.  

## கருப்பொருள்
1991 முதல் ஒவ்வொரு ஆண்டும், ஒவ்வொரு நாட்டுக்கும், மாநிலத்துக்கும் முன்னுரிமை அளித்து அது கண்காட்சியின் கருப்பொருளாக அறிவிக்கப்படும். அந்த நாட்டை, மாநிலத்தைச் சேர்ந்த பிரபல நபர் விருந்தினராக பங்கேற்பார்.  
| ஆண்டு | கருப்பொருள் |
| --- | --- |
| 1991 | அசாம் |
| 1992 | திரிபுரா |
| 1993 | ஒடிசா |
| 1994 | சிம்பாப்வே |
| 1995 | மேற்கு வங்காளம் |
| 1996 | பீகார் |
| 1997 | பிரான்சு |
| 1998 | பெரிய பிரித்தானியா |
| 1999 | வங்காளதேசம் |
| 2000 | பிரேசில் |
| 2001 | இந்தியா |
| 2002 | நெதர்லாந்து |
| 2003 | கியூபா |
| 2004 | சிலி |
| 2005 | பிரான்சு |
| 2006 | எசுப்பானியா |
| 2007 | ஆத்திரேலியா |
| 2008 | அமெரிக்க ஐக்கிய நாடு (**நிகழ்ச்சி தள்ளிவைக்கப்பட்டது.) |
| 2009 | இசுக்கொட்லாந்து |
| 2010 | மெக்சிக்கோ |
| 2011 | அமெரிக்க ஐக்கிய நாடு |
| 2012 | இத்தாலி |
| 2013 | வங்காளதேசம் |
| 2014 | பெரு |
| 2015 | பெரிய பிரித்தானியா |

## நிகழ்ச்சிகள்
- இலக்கியவாதிகளின் கருத்தரங்குகள்
- புத்தக வெளியீடுகள்
- பள்ளிச் சிறார்களுக்கான கட்டுரை போட்டி, வினாவிடை போட்டி
- சிறப்பு விருந்தினரின் உரை
- புத்தக விற்பனை

## மேலும் பார்க்க
- சென்னை புத்தகக் காட்சி
# சுபாஸ்கரன் அல்லிராஜா


**சுபாஸ்கரன் அல்லிராஜா** (பிறப்பு 2 மார்ச் 1972), இலங்கையைச் சேர்ந்த தொழிலதிபர், லைக்கா மொபைல் குழும நிறுவனங்களின் தலைவர் ஆவார். இவரது லைக்கா மொபைல் நிறுவனமானது தற்போது 17 நாடுகளில், சுமார் 12 மில்லியனுக்கும் அதிகமான வாடிக்கையாளர்களுக்கு தனது தொலைத் தொடர்பு சேவையை வழங்கி வருகிறது. சென்னையைத் தலைமையிடமாகக் கொண்டு செயற்பட்டுவரும் **லைக்கா புரொடக்சன்சு** நிறுவனம் இவருக்கு சொந்தமான திரைப்படத் தயாரிப்பு நிறுவனமாகும்.
# 1670



**1670** (MDCLXX) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- ஏப்ரல் 29 - பத்தாவது கிளெமென்ட் 239வது திருத்தந்தையாகப் பொறுப்பேற்றார்.
- மே 26 - இங்கிலாந்தின் டோவர் நகரில் இங்கிலாந்தின் இரண்டாம் சார்லசு, பிரான்சின் பதினான்காம் லூயி ஆகியோருக்கிடையில் உடன்பாடு எட்டப்பட்டது. இதன் படி, லூயி ஆண்டுதோறும் 200,000 பவுண்டுகள் சார்லசுக்கு அளிக்க வேண்டும், அதற்குப் பதிலாக, இங்கிலாந்தில் கத்தோலிக்கர்களுக்கு எதிரான சட்டங்களைத் திரும்பப் பெறவும், படிப்படியாக இங்கிலாந்தை கத்தோலிக்க முறைக்கும் கொண்டு வரவும் ஒப்புய்க் கொள்ளப்பட்டது.
- சூலை 18 - ஜமேக்கா, மற்றும் கேமன் தீவுகளை ஆங்கிலேயர்களின் நாடுகளாக எசுப்பானியா அங்கீகரித்தது.
- செனிகலில் முதலாவது பிரெஞ்சுக் குடியேற்றம் ஆரம்பமானது.

## பிறப்புகள்

## இறப்புகள்
# மஸ்கட் சர்வதேச விமான நிலையம்



**மஸ்கட் சர்வதேச விமான நிலையம்** , ஓமான் நாட்டின் மஸ்கட்டில் உள்ளது. இது பரப்பளவில் அமைந்துள்ளது. இந்த நிலையத்தில் ஒரு முனையம் உள்ளது. புதிதாக கட்டப்படுகின்ற முனையத்தில் ஆண்டு தோறும் 1.2 கோடி பயணியர் வந்து செல்லலாம். ஓமான் ஏர் எனப்படும் தேசிய வானூர்தி சேவை இங்கிருந்து விமானங்களை இயக்குகிறது.  

## வானூர்திகளும் சேரும் இடங்களும்
### பயணியர் வானூர்திகள்
# போபால் சந்திப்பு தொடருந்து நிலையம்

போபால் சந்திப்பு, (நிலையக் குறியீடு: BPL) இந்திய மாநிலமான மத்தியப் பிரதேசத்தின் போபால் நகரத்தில் அமைந்துள்ள தொடருந்து நிலையம் ஆகும். இது இந்திய இரயில்வேயின் மேற்கு மத்திய ரயில்வே மண்டலத்துக்கு உட்பட்டது.  

## வண்டிகள்
### ராசதானி விரைவுவண்டி
- பெங்களூர் ராஜதானி விரைவுவண்டி
- சென்னை ராஜதானி விரைவுவண்டி
- சிகந்தராபாத் ராஜதானி விரைவுவண்டி
- பிலாஸ்பூர் ராஜதானி எக்ஸ்பிரஸ்

### சம்பர்க் கிராந்தி விரைவுவண்டி
- கர்நாடக சம்பர்க் கிராந்தி விரைவுவண்டி
- ஆந்திரப் பிரதேச சம்பர்க் கிராந்தி அதிவிரைவுவண்டி
- தமிழ்நாடு சம்பர்க் கிராந்தி விரைவுவண்டி

### பிற விரைவுவண்டிகள்
- ஆந்திரப் பிரதேச விரைவுவண்டி
- கர்நாடகா விரைவுவண்டி
- தமிழ்நாடு விரைவுவண்டி
- கேரளா விரைவுவண்டி
- கோவா விரைவுவண்டி
- புஷ்பக விரைவுவண்டி
# 1671



**1671** (MDCLXXI) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- சனவரி 28 - பனாமா நகரம் தீயிட்டு அழிக்கப்பட்டது.
- ஏப்ரல் - சரைகட் சண்டை: அகோம் தளபதி லாக்கிட் போர்ப்புக்கான் முகலாயப் படைகளை இன்றைய குவகாத்தி அருகில் தோற்கடித்தான்.
- ஏப்ரல் 2 - அமெரிக்காக்களின் முதலாவது கத்தோலிக்கப் புனிதராக லீமா நகர ரோஸ் பத்தாம் கிளமெண்ட் திருத்தந்தையினால் ரோம் நகரில் பட்டமளிக்கப்பட்டார்.
- மே 9 - தோமசு பிளட் எனும் மதகுரு இலண்டன் கோபுரத்தில் இருந்த அரச நகைகளைக் கொளையடிக்க முற்பட்டுப் பிடிபட்டார். இவருக்கு மரண தண்டனை விதிக்கப்பட்டு, பின்னர் மன்னிக்கப்பட்டு இங்கிலாந்தின் இரண்டாம் சார்லசு மன்னனினால் நாடு கடத்தப்பட்டார்.
- சூன் 22 - உதுமானியப் பேரரசு போலந்து மீது போரை அறிவித்தது.
- டிசம்பர் - அமெரிக்காவின் முதலாவது "ஏழாம் நாள் பாப்திசத்" தேவாலயம் றோட் தீவு நியூபோர்ட் நகரில் அமைக்கப்பட்டது.
- டிசம்பர் 30 - கட்டிடக்கலைக்கான உலகின் முதலாவது பாடசாலை பிரான்சின் பதினான்காம் லூயி மன்னரால் பாரிசு நகரில் ஆரம்பிக்கப்பட்டது.
- ஐதரசன் கண்டுபிடிக்கப்பட்டது.

## பிறப்புகள்

## இறப்புகள்
- சூன் 25 - ஜியோவானி ரிக்கியொலி, இத்தாலிய வானியலாளர் (பி. 1598)
- இராகவேந்திர சுவாமிகள், இந்து ஆன்மிகவாதி (பி. 1595)
# பேச்சில்லா கிராமம்

**பேச்சில்லா கிராமம்** என்பது மக்கள் வசிக்காத, ஆவணங்களில் மட்டுமே இடம்பெற்றுள்ள ஊர்களைக் குறிக்கிறது. இத்தகைய ஊர்கள் ஒரு காலத்தில் மக்கள் வசிப்பிடங்களாக இருந்து, படையெடுப்புகள், கொள்ளை நிகழ்வுகள், கொள்ளை நோய்கள்; அணைகள், சுரங்கங்கள் போன்ற பெரிய கட்டுமானங்களுக்கான நிலம் கையகப்படுத்தல்; வெள்ளம், வறட்சி போன்ற இயற்கைச் சீற்றங்கள் எனப் பல்வேறு காரணங்களால் ஏற்பட்ட இடப்பெயர்வின் காரணமாக பேச்சற்றுப் (ஆளரவம்) போனவையாகும்.  

## தமிழ்நாட்டிலுள்ள சில பேச்சில்லா ஊர்கள்
*(இது முழுமையான பட்டியல் அல்ல)*  
1. வேலாம்பூர் (மதுரை மாவட்டம், தே. கல்லுப்பட்டி ஒன்றியம்)
1. சிறுதூர் (மதுரை மாவட்டம்)
1. ஆயகுளம் (விருதுநகர் மாவட்டம்)
1. தவளைக்குளம் (சிவகங்கை மாவட்டம், திருப்புவனம் ஒன்றியம்)

## மக்கட்தொகை கணக்கெடுப்பில்
இந்திய மக்கள் தொகை கணக்கெடுப்பு, 2011இல் ஆட்கள் வசிக்காத கிராமங்கள் இரு வகையாகப் பிரிக்கப்பட்டு இனங்காணப் பட்டன:  
1. கட்டிடங்கள் போன்ற கட்டுமானங்கள், சிதிலங்கள் உள்ளவை
1. கட்டிடங்கள் போன்ற கட்டுமானங்கள், சிதிலங்கள் அற்றவை

## இந்தியாவின் பிற பகுதிகளில்
இந்தியாவின் பிற பகுதிகளில் ஆட்கள் வசிக்காத இத்தகைய கைவிடப்பட்ட ஊர்கள் *பே-சிராக்* (बेचिराग) கிராமங்கள், அதாவது விளக்கேற்றப்படாத ஒளியிழந்த ஊர்கள் எனக் குறிக்கப்படுகின்றன.
# லைக்கா தயாரிப்பகம்



**லைக்கா திரைப்பட தயாரிப்பகம்** அல்லது **லைக்கா புரொடக்சன்சு** என்பது சுபாஸ்கரன் அல்லிராஜா என்பவருக்கு சொந்தமான திரைப்படத் தயாரிப்பு நிறுவனமாகும். இது 2014ஆம் ஆண்டில் சென்னையில் தொடங்கப்பட்டது. லைக்கா மொபைல் நிறுவனத்தின் துணை நிறுவனமான இது திரைப்படங்களை தயாரிப்பது, மற்றும் பகிர்ந்தளிக்கும் பணிகளை செய்கிறது. 2014ஆம் ஆண்டில் வெளியான கத்தி திரைப்படம் இந்நிறுவனம் தயாரித்த முதல் திரைப்படமாகும்.  

## வரலாறு
2008ஆம் ஆண்டில் வெளியான பிரிவோம் சந்திப்போம் திரைப்படத்தினை *ஞானம் பிலிம்சு* என்ற பெயரில் சுபாஸ்கரன் அல்லிராஜா தயாரித்திருந்தார். இதனைத் தொடர்ந்து 'அய்ங்கரன் இன்டர்நேசனல்' நிறுவனத்துடன் இணைந்து இவரது *லைக்கா புரொடக்சன்சு* நிறுவனம் விஜய், சமந்தா ருத் பிரபு ஆகியோர் முக்கிய வேடங்களில் நடித்த கத்தி திரைப்படத்தினை தயாரித்தது. இந்நிறுவனம் தற்போது, 2010ஆம் ஆண்டில் வெளியான எந்திரன் திரைப்படத்தின் தொடர்ச்சியாக வெளிவரும், சங்கர் இயக்கத்தில் ரஜினிகாந்த், அக்சய் குமார், ஏமி ஜாக்சன் ஆகியோர் நடிக்கும் எந்திரன் 2 திரைப்படத்தினை தயாரித்து வருகிறது.  

## திரைப்பட விபரம்
### தயாரித்த திரைப்படங்கள்
| ஆண்டு | திரைப்படம் | மொழி | சான்றுகள் |
| --- | --- | --- | --- |
| 2014 | கத்தி | தமிழ் |  |
| 2016 | எனக்கு இன்னொரு பேர் இருக்கு |  |  |
| 2017 | கைதி எண் 150 | தெலுங்கு |  |
| எமன் | தமிழ் |  |  |
| இப்படை வெல்லும் |  |  |  |
| 2018 | தியா |  |  |
| கோலமாவு கோகிலா |  |  |  |
| செக்கச்சிவந்த வானம் |  |  |  |
| வட சென்னை |  |  |  |
| 2.0 |  |  |  |
| 2019 | வந்தா ராஜாவாதான் வருவேன் |  |  |
| காப்பான் |  |  |  |
| 2020 | தர்பார் |  |  |
| மாஃபியா: அத்தியாயம் 1 |  |  |  |
| பன்னி குட்டி |  |  |  |
| ராங்கி |  |  |  |
| 2022 | இந்தியன் 2 |  |  |
| பொன்னியின் செல்வன் |  |  |  |
| 2022 | டான் | தமிழ் |  |

### பகிர்ந்தளித்த திரைப்படங்கள்
- நானும் ரவுடி தான் (2015)
- விசாரணை (2016)
- தாரை தப்பட்டை (2016)
# இலதா இரசினிகாந்து



**இலதா இரசினிகாந்து** ஓர் இந்தியத் திரைப்படத் தயாரிப்பாளர் மற்றும் பின்னணிப் பாடகி ஆவார். இவர் நன்கறியப்பட்ட இந்தியத் திரைப்பட நடிகர் இரசினிகாந்தின் மனைவியும் ஆவார். இவரால் தொடங்கப்பட்ட ஆசிரமத்தின் தலைவராகவும், சென்னையில் இயங்கிவரும் ஒரு பள்ளிக்குத் தலைவராகவும், இவை தவிர் இவரது மகள்களுக்குச் சொந்தமான திரைப்படத் தயாரிப்பு நிறுவனமான ஆச்சேர் ஸ்டுடியோஸ் நிறுவனத்தின் நிர்வாக இயக்குனராகவும் உள்ளார்.  

## வாழ்க்கைக் குறிப்பு
### தொடக்ககால வாழ்க்கை
இந்தியாவின் சென்னையில் பிறந்த இவர், 1980ஆம் ஆண்டில் எத்திராஜ் மகளிர் கல்லூரியில் ஆங்கில இலக்கியத்தில் முதுநிலைப் பட்டம் பெற்றார்  

### திரை வாழ்க்கை

## திரைப்பட விவரங்கள்
### தயாரித்த திரைப்படங்கள்
- *மாவீரன்* (1986)
- *வள்ளி* (1993)

### பாடிய பாடல்கள்
- "நேற்று இந்த நேரம்" - *டிக் டிக் டிக்*
- "கடவுள் உள்ளமே" - *அன்புள்ள ரஜினிகாந்த்*
- "குக்குக்கு கூவும்" - *வள்ளி*
- "மணப்பெண்ணின்" - *கோச்சடையான்*
# நாகா நடனம்

:இது நாகா இன மக்களின் நடனத்தை பற்றிய கட்டுரை அல்ல.  

**நாகா நடனம்**, இந்திய மாநிலமான ஒடிசாவின், புரி நகரத்தில் நடத்தப்படுகிறது. இந்து சமய விழாக்களின் போது ஆண்கள் நடனமாடுவர். தலையில் வெள்ளி கிரீடத்தை அணிந்து கொண்டும், முகத்தில் போலியான தாடியை ஒட்டிக் கொண்டும் ஆடுவர். கைகளில் மூங்கில் பட்டைகள் இணைத்துக் கட்டப்பட்டிருக்கும். மேளம் அடிப்பவர்களின் இசைக்கு ஏற்ப நடனமாடுகின்றனர்.
# மைன்புரி



**மைன்புரி**, இந்திய மாநிலமான உத்தரப் பிரதேசத்திலுள்ள மைன்புரி மாவட்டத்தின் தலைநகரமாகும்.  

## அரசியல்
இந்த நகரம் மைன்புரி சட்டமன்றத் தொகுதிக்கும், மைன்புரி மக்களவைத் தொகுதிக்கும் உட்பட்டது.  

## போக்குவரத்து

இங்கிருந்து ஆக்ரா, தில்லி, பரேலி, மீரட், பிரோசாபாத், எட்டாவா, குவாலியர், கான்பூர் உள்ளிட்ட நகரங்களுக்கு சாலைவழிப் போக்குவரத்து வசதி உண்டு.
# வி. கல்யாணம்


**வி. கல்யாணம்** (*V. Kalyanam*, 15 ஆகத்து 1922 – 4 மே 2021) இந்திய விடுதலைப் போராட்ட வீரர் ஆவார். 1920 ஆம் ஆண்டில் பிறந்த இவர் காந்தியின் வாழ்க்கையில் கடைசி சில ஆண்டுகள் அவருடைய நேர்முகச் செயலாளராக இருந்தார். 1942 ஆம் ஆண்டு வெள்ளையனே வெளியேறு இயக்கம் நடந்து கொண்டிருந்தபோது கல்யாணம் சுதந்திரப் போராட்டத்தில் இணைந்தார். இணைந்த நாள் முதல் கடைசியாக காந்தியடிகள் சுட்டுக் கொல்லப்பட்டது வரை இவர் காந்தியடிகளிடம் தொடர்ந்து பணிபுரிந்தார். நாதுராம் கோட்சே காந்தியடிகளை சுட்டபொழுது கல்யாணம் காந்தியடிகளுக்குச் சற்று பின்புறமாகத்தான் நின்று கொண்டிருந்தார். சுடப்பட்டவுடன் காந்தி இறந்து போனார், அவர் இறக்கும்போது ’ஹே ராம்’ என்ற சொற்களை உச்சரிக்கவில்லை என்று வி. கல்யாணம் குறிப்பிட்டது சர்ச்சையானது. நேருவுக்கும் வல்லபாய் பட்டேலுக்கும் காந்தியின் இறப்பைக் குறித்து முதலில் தகவல் கொடுத்தவர் இவரே ஆவார்.  

பின்னாளில், கல்யாணம் எட்வினா மவுண்ட்பேட்டனுக்குச் செயலாளராக இலண்டனில் பணிபுரிந்தார். சில ஆண்டுகளுக்குப் பின்னர் இந்தியாவிற்குத் திரும்பிய இவர் இராசகோபாலாச்சாரி மற்றும் செயப்பிரகாசு நாராயணன் ஆகியோருக்காகப் பணிபுரிந்தார். கட்சியில் ஊழல் மலிந்துவிட்டதால் காங்கிரசு கட்சி கலைக்கப்பட வேண்டும் என்று காந்தி விரும்பியதாக இவர் தெரிவித்தார். மேலும், இந்தியாவில் ஊழல் பெருகியதற்கு சவகர்லால் நேருவே பொறுப்பு எனவும் அவர் கூறினார்.  

2014 ஆம் ஆண்டில் வி.கல்யாணம் ஆம் ஆத்மி கட்சியில் சேர்ந்தார்.  

## மறைவு
வி. கல்யாணம் முதுமை காரணமாக 2021 மே 4 அன்று தனது 98-வது அகவையில் சென்னையில் காலமானார்.
# மரிகாட், செயின்ட் மார்ட்டின்



**மரிகாட்** *(Marigot)* என்பது கரிபியன் அல்லது மேற்கிந்தியத் தீவுகளில் உள்ள செயிண்ட் மார்டின் தீவின் பிரெஞ்சுப் பகுதியில் இருக்கும் முக்கிய நகரம் மற்றும் தலைநகரம் ஆகும்.  

## மக்கள் தொகை
2006 ஆம் ஆண்டின் கணக்கெடுப்பின்படி இத்தீவில் 5700 நபர்கள் குடியிருந்தனர்.  

## புவியியல்
மரிகாட் தீவு, செயிண்ட் மார்ட்டின் தீவின் மேற்கு கடற்கரையில் அமைந்துள்ளது. மரிகாட் விரிகுடா மற்றும் தீவின் கிழக்கிலுள்ள உட்புற மலைகள் வழியாக மேற்கு கடற்கரையில் இருந்து மரிகாட் தீவு பரவியுள்ளது. தென் மேற்குப் பகுதியில் இத்தீவு சிம்ப்சன் விரிகுடாவால் சூழப்பட்டுள்ளது.  

## காலநிலை
குறிப்பாக இப்பகுதியில் உலர் காலநிலை நிலவுகிறது. கோப்பென் காலநிலை வகைப்பாட்டின்படி மரிகாட் வெப்பமண்டலப் புல்வெளி காலநிலையை கொண்டிருக்கிறது. காலநிலை வரைபடங்களில் இவ்வகை காலநிலையை சுருக்கமாக "Aw" எனக் குறிப்பிடுவர்.  
<div>  

</div>  

## போக்குவரத்து
இந்நகரில் இளவரசி யூலியானா அனைத்துலக விமான நிலையம் மற்றும் எல் எசுபெரன்சு விமான நிலையம் போன்ற விமான சேவையும் அங்கியுலா தீவின் புளோயிங் பாயிண்ட் கிராமத்திற்கு ஒரு படகுத்துறை சேவையும் இருக்கிறது.  

## வரலாறு
முதலில் சதுப்பு நிலத்தில் இருந்த ஒரு மீன்பிடி கிராமத்திற்காகப் பெயரிடப்பட்டது. அரசர் பதினாறாம் இலூயி ஆட்சிக் காலத்தில் மரிகாட் தலைநகரமாக மாற்றப்பட்டது. இவ்வரசரே மரிகாட் விரிகுடாவிற்கு அருகிலுள்ள மலையில் செயிண்ட் இலூயிசு கோட்டையைக் கட்டினார். இன்று, அந்த கட்டிடம் மரிகாட்டின் மிக முக்கியமான கட்டிடமாகத் திகழ்கிறது.  

கரிபியன் நகரங்களில், குறிப்பாக இஞ்சிரொட்டி மாதிரி வீடுகள் மற்றும் நடைபாதை உணவகங்களுக்கு மரிகாட் புகழ்பெற்ற நகரமாக விளங்குகிறது. ஒவ்வொரு புதன் மற்றும் சனிக்கிழமை காலைகளில் இங்கு சந்தை கூடுகிறது. 1998 ஆம் ஆண்டு சிபிடூ 2 திரைப்படத்தின் இறுதிக்கட்ட காட்சிகள் இங்கு படமாக்கப்பட்டன.
# சீராசு


**சிராசு** (**Shiraz**, ; , *Šīrāz*, , ) என்பது ஈரானில் தெகுரான், மசுகாத், இசுபகான், தப்ரிசு மற்றும் கராஜ்ஜிற்கு அடுத்ததாக உள்ள ஆறாவது அதிக மக்கள் தொகையைக் கொண்ட நகரமாகும். 2006இல் இதன் மொத்த மக்கள் தொகை 1,214,808 ஆகும். இது பார்சு மாகாணத்தின் தலைநகரமும் ஆகும். 2009ல் இதன் மக்கள் தொகை 1,455,073 ஆகும். சிராசு ஈரானின் தென்மேற்கில் அமைந்துள்ளது.
# சாகீர் உசேன் ரோசாத் தோட்டம்



**சாகீர் உசேன் ரோசாத் தோட்டம்** *(Zakir Hussain Rose Garden)* என்பது இந்தியாவின் சண்டிகார் மாநிலத்தில் முப்பது ஏக்கர் பரப்பளவில் (1,20,000 மீ 2) அமைந்துள்ள ஒரு தாவரவியல் பூங்காவாகும். முன்னாள் குடியரசுத் தலைவர் சாகீர் உசேனின் பெயரிடப்பட்டுள்ள இப்பூங்காவில் 1600 வகையான. இப்பூங்காவில் ரோசாக்கள் மட்டுமின்றி மருத்துவக் குணமிக்க மரங்களும் காணப்படுகின்றன. வில்வம், கற்பூரம், கடுக்காய், தான்றி மற்றும் செம்மயிற்கொன்றை போன்ற மரங்கள் அவற்றில் சிலவாகும். இங்குள்ள ரோசாச் செடிகள் செதுக்கப்பட்ட புல்வெளிகள் மற்றும் மலர்ப் படுக்கைகளில் நடவு செய்யப்பட்டுள்ளன.  

பிற நிகழ்ச்சிகள் நடத்துவதற்குரிய ஒரு இடமாக இருப்பதைத் தவிர, சாகீர் ரோசா தோட்டம் பிப்ரவரி அல்லது மார்ச் மாதங்களில் வருடாந்திர ரோசா திருவிழா நடைபெறும் இடமாகவும் இருக்கிறது. இத்திருவிழா சண்டிகரின் மிகப்பெரிய கலாச்சார நிகழ்வு என்று அழைக்கப்படுகிறது.  
முக்கியமாக ரோசாப் பூவின் சிறப்புக்கு புகழ் சேர்ப்பதற்காக இத்திருவிழா நடத்தப்படுகிறது. உணவு, பானங்கள், மகிழ்ச்சி சவாரிகள் மற்றும் பல்வேறு இயற்கைப் போட்டிகள் ஆகியவற்றை உள்ளடக்கியது ஆகும். புகைப்படக்கலை, தோட்டம் அமைத்தல், நில அழகு அமைத்தல், பொன்சாய் எனப்படும் தட்டத் தோட்டம், ரோசா இளவரசி மற்றும் ரோசா இளவரசன் போன்ற பலவகையான போட்டிகள் இயற்கைப் போட்டிகளில் உள்ளடங்கும். சுற்றுப்புறத்தில் இருக்கும் நிறுவனங்கள் மற்றும் பொதுமக்கள் இப்போட்டிகளில் பங்கேற்று சிறப்பிக்கின்றனர்.  
## படவரிசை
<small>  
2016 மார்ச்  
</small>  

உரோசா திருவிழா - 2017 பெப்ரவரி  
.
# அன்ரியல் எஞ்சின்



**அன்ரியல் என்ஜின்**(*Unreal Engine*) எபிக் விளையாட்டுக்கள் நிறுவனத்தால் 1998 ஆம் ஆண்டு முதலில் வெளியிடப்பட்டது. முதலில் இது "முதல் நபர் சுடுபவர் (First Person Shooter)" விளையாட்டுக்களை உருவாக்க மட்டுமே பயன்படுத்தப்பட்டது. தற்போது பல விதமான கணினி விளையாட்டுக்களை உருவாக்கப் பயன்படுகின்றது. தற்போது பயன்படுத்தப்படும் பொறிகளில் மிகவும் சிறந்தது எனப் பல வலைத்தளங்கள் தெரிவிக்கின்றன. பிரபல்யமான விளையாட்டு பொறிகளின் வரிசையில் இது இரண்டாவது இடத்தில் உள்ளது. இதில் மிகச்சிறந்த காட்சி விளைவுகளை உருவாக்க முடிவதால், கட்டிடக்கலை காட்சிப்படுத்தல்களின்போது பயன்படுத்தப்படுகின்றது.  

### பயன்பாடுகள்
இதைப் பயன்படுத்தி உருவாக்கிய விளையாட்டுக்கள் பல உள்ளன. அவற்றுள் மிகவும் அறியப்பட்டவை:  
- எபிக் கேம்ஸ் இன் அன்ரியல் டூர்ணமன்ட்.
- ரோக்கிஸ்டடி கலையகத்தால் உருவாக்கப்பட்டு வார்னர் புரோஸ் நிறுவனத்தால் வெளியிடப்பட்ட பேட் மேன் : அர்கம் நைட்
- நெதர் ரியலிம் கலையகத்தால் உருவாக்கப்பட்ட மோர்டல் கொம்பட் எக்ஸ்.
- பாண்டி நாம்கோ நிறுவனத்தின் டெக்கன் செவென் (7).

### உருவாக்கம்
ஒரு கணிவிளையாட்டை உருவாக்க நிரல்களை எழுத வேண்டியிருக்கும், ஆனால் அன்ரியலில் காட்சி நிரலாக்கம் அறிமுகப்படுத்தப்பட்டுள்ளது. யூடிகேயில்(அன்ரியல் டிவலப்மன்ட் கிட்) இதற்கு உருவாக்குனர்கள் "கிஸ்மட்" எனப் பெயரிட்டனர்.அன்ரியல் என்ஜின் 4 இல் "ப்லூபிரின்ட்" என பெயர்மாற்றம் செய்யப்பட்டது. இதன் மூலம் நிரலாக்கம் பற்றி அறியாமல் கணினி விளையாட்டுக்களை உருவாக்க முடியும்.ஆனால் சிக்கலான விளையாட்டுக்களை உருவாக்கும்போது "சி பிளஸ் பிளஸ்"'(C++)' மொழியை பயன்படுத்த முடியும். முன்னைய வெளியீடுளில் (UDK, UE3 மற்றும் பழையவை) "அன்ரியல் ஸ்க்ரிப்ட்" எனும் மொழி இருந்தது. அன்ரியல் என்ஜின் 4 வெளியீட்டில் இது இல்லாது செய்யப்பட்டுள்ளது.  

இதன் பயனர் இடைமுகம் மற்ற பொறிகளை போல் அல்லாது மிகவும் இலகுவாக காணப்படுகின்றது. மேலும், இதில் மிகவும் செயல்திறன் வாய்ந்த இயற்பியல் முறை காணப்படுகின்றது. அதனால் இதில் துணி, வெடிப்பு, ரிஜிட்பொடி போன்றவற்றை உருவகப்படுத்த முடியம். அத்தோடு இயற்பியல் உருவகப்படுத்தல்களை செய்ய முடியும்.  

### விலை
இந்த கணினி விளையாட்டு பொறியை இலவசமாக எவரும் பயன்படுத்தலாம். இதன் மூலம் உருவாக்குனர் வெளியிட்ட மென்பொருளினால் அவர்கள் $3000 (அமெரிக்க டொலர்) இலாபம் பெறும் வரை கட்டணம் செலுத்த தேவையில்லை. அதற்கு மேல் இலாபம் பெறும் நிறுவனம், இலாபத்தில் ஐந்து வீதம் கட்டணம் செலுத்த வேண்டும்.  

### வெளியீடு
அன்ரியல் என்ஜினில் உருவாக்கப்படும் விளையாட்டுக்களை பல இயங்குதளங்களுக்கு இலகுவாக வெளியிடக்கூடியாதாக உள்ளது.  
| கணினிகள் | மைக்ரோசாப்ட் விண்டோஸ் |
| --- | --- |
| அப்பில் மெக்.ஓ.எஸ் எக்ஸ் |  |
| லினக்ஸ் வெளியீடுகள் |  |
| ஸ்டீம் இயங்குதளம் | } |
|-  
|கையடக்க  
**அப்பில் ஐ ஓ எஸ்**

| விண்டோஸ் | } |
| --- | --- |
|-  
|விளையாட்டு இயந்திரங்கள்(Consoles)  
| எக்ஸ் பாக்ஸ் | } |
| --- | --- |
|-  
|உலாவிகள்  
|-  
|விர்ச்சுவல் ரியலிட்டி  
**கியர் வி.ஆர்**

| ஒகுலஸ் ரிப்ட் | } |
| --- | --- |
|}  

### கணினி தேவைகள் (பரிந்துரைக்கப்படுவது)
| இயங்குதளம்(OS) | விண்டோஸ் 7/8 64பிட் | ஓ எஸ் எக்ஸ் 10.9.2 | உபுண்டு |  |
| --- | --- | --- | --- | --- |
| செயலி(CPU) | நான்கு கோர், 2.4 ஜிகா ஹெர்ட்ஸ் | நான்கு கோர், 2.4 ஜிகா ஹெர்ட்ஸ் | நான்கு கோர், 2.4 ஜிகா ஹெர்ட்ஸ் |  |
| நினைவகம்(RAM) | 8 ஜி.பி | 8 ஜி.பி | 16 ஜி.பி |  |
| வரைகளை செயலி(GPU) | டிரக்ட் எக்ஸ் 11 இயங்கக்கூடியது | டிரக்ட் எக்ஸ் 11 இயங்கக்கூடியது | என்வீடியா ஜி இ போர்ஸ் 470 ஜி டி எக்ஸ் | } |
அன்ரியல் என்ஜின் இதை விட குறைந்த நிலையிலும் இயங்கக்கூடியது.
# கு. ஆ. ஆபிரகாம்



**கு. ஆ. ஆப்ரகாம்** *(Kurudamannil Abraham Abraham)* என்பவர் ஓர் இந்திய முறையிலான இதயநோய் மருத்துவர் மற்றும் மருத்துவத்துறை எழுத்தாளர் ஆவார். தென்னக இரயில்வேயின் தலைமையக மருத்துவமனையில் முன்னாள் தலைமை இதய மருத்துவராக பணிபுரிந்த இவர் அங்கேயே தலைமை மருத்துவ இயக்குநராக 25 ஆண்டுகள் பணிபுரிந்தார். வேலூரிலுள்ள கிருத்துவ மருத்துவ கல்லூரி மற்றும் மருத்துவமனையில் மருத்துவப் பட்டம் பெற்ற இவர் இந்திய இராணுவத்தில் சேர்ந்து தனது வாழ்க்கையைத் தொடங்கினார். 1971 ஆம் ஆண்டில் நடைபெற்ற இந்திய-பாக்கித்தான் போரின்போது படையினருக்கு சேவை புரிந்தார். போருக்கு பின்னர், தனது கல்வித் தகுதியை உயர்த்திக் கொள்வதற்காக மீண்டும் அவர் 1973 ஆம் ஆண்டில் சி.எம்.சிக்குத் திரும்பினார். உள் மருத்துவத்தில் ஒரு பட்டம் பெற்றார். 1978 ஆம் ஆண்டில் தெற்கு இரயில்வேயின் தலைமை மருத்துவமனையில் பணியில் சேர்ந்த இவர் 2002 ஆம் ஆண்டு, வயது முதிர்வால் ஓய்வு பெறும் வரை அரசாங்கத்தில் பணிபுரிந்தார் இதய நோயியல் துறையின் தலைவராகவும் அப்போலோ மருத்துவமனையின், இதய நோய்ப்பிரிவின் ஆலோசகராகவும் பணியாற்றினார். உள்நாட்டு மற்றும் வெளிநாட்டு பத்திரிகைகளில் மருத்துவக் கட்டுரைகள் எழுதி வெளியிட்டார். இந்திய அரசாங்கம் 1999 ஆம் ஆண்டு இவருக்கு பத்மசிறீ விருது வழங்கி கௌரவித்தது.  

## தேர்ந்தெடுக்கப்பட்ட படைப்புகள்
- 
- 
-
# அச்சக் கோளாறு


**அச்சக் கோளாறு** (*phobia*) என்பது பதகளிப்புக் கோளாறின் ஒரு வகையும், பொருள் அல்லது சூழ்நிலையின் தொடர்ந்த பயமாகவும் வழமையாக வரையறுக்கப்படுகிறது. நிகழ்வில் அச்சக் கோளாறு முழுமையாக தவிர்க்கவியலாது. அனுபவிப்பவர் பொருள் அல்லது சூழ்நிலையை கடுந்துன்பமான அடையாளப்படுத்தி, குறிப்பிட்டளவு தலையீடு சமூக, தொழில் செயற்பாடுகளின் பொருத்துக் கொண்டு இருப்பார்.
# அப்துல்லா பாலம்



**அப்துல்லா பாலம்** *(Abdullah Bridge)* என்பது இந்தியாவில் உள்ள சம்மு காசுமீர் மாநிலத்திலுள்ள சிறிநகரில் சீலம் ஆற்றின் குறுக்கே கட்டப்பட்டுள்ள முதலாவது காங்கிரிட் பாலமாகும். அருகில் அமைந்துள்ள சீரோ பாலத்திற்கு மாற்றாக அமைந்த புதிய இப்பாலம் பதாமி பாக் நகரின் ஒரு பகுதியான சன்வார் மற்றும் இராய்பாக் பகுதிகளை இணைக்கிறது. சம்மு காசுமீர் அரசியலில் முதன்மை பங்களித்த இந்திய அரசியல்வாதியான சேக் அப்துல்லாவின் பெயர் இப்பாலத்திற்கு சூட்டப்பட்டுள்ளது.
# பதகளிப்புக் கோளாறு


**பதகளிப்புக் கோளாறு** (*Anxiety disorder*) என்பது பதகளிப்பு, பயம் என்பவற்றின் உணர்வினால் குணவியல்பு கொண்ட உளப் பிறழ்ச்சிகளின் வகையாகும். இங்கு பதகளிப்பு வருங்கால சம்பவங்களைக் குறித்து கவலை கொள்ள, பயம் நடைபெறும் சம்பவங்களைக்கு எதிர்ச்செயல் செய்யும். ஒவ்வொன்றும் சொந்தப் பண்புகளையும் அறிகுறிகளையும் கொண்டிருந்தாலும், அவை எல்லாம் பதகளிப்பின் அடையாளங்களாகும்.
# செயிண்ட் மார்ட்டின்



**செயிண்ட் மார்டின்** (*Saint Martin*,; ) வடகிழக்கு மேற்கிந்தியத் தீவுகளில் உள்ளதோர் தீவு ஆகும். இது புவேர்ட்டோ ரிக்கோவிற்கு கிழக்கே ஏறத்தாழ தொலைவில் உள்ளது. பரப்பளவுள்ள இந்தத் தீவு கிட்டத்தட்ட 60/40 விகிதத்தில் பிரான்சுக்கும் நெதர்லாந்திற்கும் ; இடையே பிரிபட்டுள்ளது; இரு பகுதிகளிலும் உள்ள மக்கள்தொகை ஏறத்தாழ சமமாகும். இருநாடுகளுக்கும் இடையே பகிர்ந்துகொண்டுள்ள தீவுகளில் இதுவே மிகச்சிறிய மக்கள்வாழும் தீவாகும். இந்தப் பிரிவு 1648 முதல் உள்ளது. தெற்கத்திய டச்சுப் பகுதி *சின்டு மார்தின்* எனப்படுகின்றது; இது நெதர்லாந்து இராச்சியத்தில் உள்ளடங்கிய நான்கு நாடுகளில் ஒன்றாகும். வடக்குப் பகுதி *கலெக்டிவிடி டெ செயின்ட்-மார்டின்* (செயிண்ட் மார்டின் தொகுப்பு) எனப்படுகின்றது;இது பிரான்சிய கடல்கடந்த தொகுப்புகளில் ஒன்றாகும்.  

சனவரி 1, 2009இல் முழுமையான இத்தீவின் மக்கள்தொகை 77,741 ஆக இருந்தது;, டச்சுப் பகுதியில் 40,917 பேரும், பிரான்சியப் பகுதியில் 36,824 பேரும் உள்ளனர்.  

## மேற்சான்றுகள்
# மொற் பர்த்

**மொற் பர்த்** என்பது தமிழ்நாடு, நீலகிரி மாவட்டத்தில் வாழும் தோடர் எனும் பழங்குடி மக்களால் கொண்டாடப்படும் ஒரு விழாவாகும். இம்மக்களின் வாழ்விடங்கள் "மந்து" எனப்படுகின்றன.  

விழா முடியுமுன் ஆண்களும் பெண்களும் கொண்டாடத்தில் பங்கு கொள்கின்றனர். பாரம்பரிய பாடல்களைப் பாடி அனைவரும் நடனமாடுவர். பின்பு பால், தயிர், நெய், இனிப்பு வழங்கி மகிழ்வர். இளையவர்கள் பெரியவர்களின் ஆசியினைப் பெறுவர்.
# குசல் மெண்டிசு


**பாலபுவதுகே குசல் கிமான் மென்டிசு** (***Balapuwaduge Kusal Gimhan Mendis**,*, ; பிறப்பு: 2 பெப்ரவரி 1995) இலங்கைத் துடுப்பாட்ட அணியின் வீரர். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிரார். இலங்கை தேசிய அணிக்குத் தேர்வாவதற்கு முன்பாக 16 முதல் தரத் துடுப்பாட்டப் போட்டிகளில் மட்டுமே விளையாடியுள்ளார். அனைத்து வடிவ துடுப்பாட்டப் போட்டிகளிலும் இவர் மூன்றாவது வீரராக களம் இறங்குகிறார். 2016- 2017 ஆம் ஆண்டின் இலங்கைத் துடுப்பாட்ட அவை விருதுவழங்கும் விழாவில் சிறந்த ஒருநாள் பன்னாட்டுத் துடுப்பாட்ட வீரராக இவர் அறிவிக்கப்பட்டார்.  

மொரட்டுவை பிரின்சு ஒஃப் வேல்சு கல்லூரியில் இவர் கல்வி பயின்றார்.  

## சரவதேச போட்டிகள்
2014 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இலங்கை அணியின் தலைவராக நியமிக்கப்பட்டார். 2015 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 13 ஓட்டங்களும் இரண்டாவது ஆட்டப் பகுதியில் 39 ஓட்டங்களும் எடுத்தார். பின் இங்கிலாந்தில் சுற்றுப்பயணம் செய்து விளையாடிய இலங்கைத் துடுப்பாட்ட அணியில் விளையாடும் அணியில் இவர் இடம்பெற்றார். முதல் தேர்வுத் துடுப்பாட்டப் போட்டியில் இவர் ஓட்டங்கள் எடுக்கவில்லை. ஆனால் இரண்டாவது போட்டியில் தனது முதல் 50 ஓட்டங்களை எடுத்தார்.  

சூன் 16, 2016 இல் அயர்லாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் தனது முதலாவது அரைநூறு ஓட்டங்களை அடித்தார். சூலை 5, 2016 இல் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.  

சூலை 28,2016 இல் முத்தையா முரளிதரன் பன்னாட்டுத் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இதன்மூலம் மிக இளம்வயதில் ஆத்திரேலியத் துடுப்பாட்ட அணிக்கு எதிராக நூறு அடித்தவர் எனும் சாதனையையும், அதன் சொந்த மண்ணில் அதிக ஓட்டங்கள் அடித்த இலங்கை வீரர் எனும் சாதனையையும் படைத்தார். இந்தப் போட்டியில் இலங்கை அணி 106 ஓட்டங்கள் வித்தியாசத்தில் வெற்றி பெற இவர் உதவினார். ஆத்திரேலிய மண்ணில் இலங்கை அணி பெறும் இரண்டாவது வெற்றி இதுவாகும். இந்தப் போட்டியின் ஆட்டநாயகன் விருதுபெற்றார்.  

பின் 2016-2017 ஆம் ஆண்டில் சிம்பாப்வேயில், மேற்கிந்தியத்தீவுகள் துடுப்பாட்ட அணி, சிம்பாப்வே துடுப்பாட்ட அணி மற்றும் இலங்கைத் துடுப்பாட்ட அணி பங்கேற்ற முத்தரப்பு போட்டிகளில் இவர் விளையாடும் அணியில் இடம்பெற்றார். இந்தத் தொடரில் மேற்கிந்தியத் தீவுகளுக்கு எதிரான ஐந்தாவது போட்டியில் இவர் 94 ஓட்டங்கள் எடுத்துன் அணியின் மொத்த ஓட்டம் 330 ஆக உதவினார். இந்த ஓட்டங்களே மேற்கிந்தியத் தீவுகளுக்கு எதிரான இலங்கை அணியின் அதிகபட்ச ஓட்டங்கள் ஆகும். இந்தப் போட்டியில் இலங்கை அணி 1 ஓட்டங்கள் வித்தியாசத்தில் வெற்றி பெற்றது. இதில் ஆட்டநாயகன் விருது பெற்றார். இந்த வெற்றியின் மூலம் இலங்கை அணி இறுதிப் போட்டிக்குத் தகுதிபெற்றது. இறுதிப்போட்டியில் 50 ஓட்டங்கள் எடுத்ததன் மூலம் இலங்கை அணி 6 இலக்குகள் வித்தியாசத்தில் வெற்றி பெற்றது. இந்தத் தொடரில் சிறப்பாக செயல்பட்டதன் மூலம் முதல் தொடர்நாயகன் விருது பெற்றார்.
# ரோடு டவுன்


**ரோடு டவுன்** (**Road Town**) என்பது பிரித்தானிய கன்னித் தீவுகளின் தலைநகரம் ஆகும். இது டோர்டோலாவில் அமைந்துள்ளது. 2004இன் மதிப்பீட்டின் அடிப்படையில் இதன் மக்கள் தொகை 9,400 ஆகும். 2012இல் இதன் மக்கள் தொகை 12,603ஆக அதிகரித்துள்ளது.  
|date=July 2012  
}}
# பியா உர்ட்சுபாக்



**பியா உர்ட்சுபாக்** (*Pia Wurtzbach*, பிறப்பு: செப்டம்பர் 24, 1989) 2015 ஆம் ஆண்டிற்கான பிரபஞ்ச அழகியாகத் தேர்ந்தெடுக்கப்பட்டவர். இவர் ஜெர்மனி-பிலிப்பீனிய நடிகை, விளம்பர அழகி புரவலர், தொலைக்காட்சி ஆளுமை, சமையல்கலை வல்லுனர், அழகுக்கலை எழுத்தாளர் என பல திறமைகளைக் கொண்டவராவார்.
# Module:Geobox coor

-- this module implements template:geobox coor  

local geobox_coor = {}  

local function isnotempty(s)  
return s and s:match( '^%s*(.-)%s*$' ) ~= ''  
end  

-- Wrapper function to grab args (from Module:Coordinates),  
-- see Module:Arguments for this function's documentation.  
local function makeInvokeFunc(funcName)  
return function  
local args = require('Module:Arguments').getArgs(, {  
wrappers = 'Template:Geobox coor'  
})  
return geobox_coor[funcName](args, )  
end  
end  

local function coord_wrapper(, in_args)  
return :expandTemplate{ title = 'coord', args = in_args }  
end  

geobox_coor.coord = makeInvokeFunc('_coord')  
function geobox_coor._coord(args, )  
local tstr = args['9'] or 'type:other'  
local dstr = isnotempty(args['title']) and 'inline,title' or 'inline'  
local lat_dir = isnotempty(args[4]) and args[4] or 'N'  
local lon_dir = isnotempty(args[8]) and args[8] or 'E'  
local prefix = args['prefix'] or ''  
local suffix = args['suffix'] or ''  
local innerprefix = args['innerprefix'] or ''  
local innersuffix = args['innersuffix'] or ''  

local cstr = ''  

if( isnotempty(args[3]) ) then  
cstr = coord_wrapper(,  
{args[1], args[2], args[3], lat_dir, args[5], args[6], args[7], lon_dir,  
tstr, format = args['format'] or 'dms', display = dstr}  
elseif( isnotempty(args[2]) ) then  
cstr = coord_wrapper(,  
{args[1], args[2], lat_dir, args[5], args[6], lon_dir,  
tstr, format = args['format'] or 'dms', display = dstr}  
elseif( isnotempty(args[4]) ) then  
cstr = coord_wrapper(,  
{args[1], lat_dir, args[5], lon_dir,  
tstr, format = args['format'] or 'dec', display = dstr}  
elseif( isnotempty(args[1]) ) then  
cstr = coord_wrapper(,  
{args[1], args[5],  
tstr, format = args['format'] or 'dec', display = dstr}  
elseif( isnotempty(args['wikidata']) and mw.wikibase.getEntityObject) then  
local entity = mw.wikibase.getEntityObject  
if(entity and entity.claims and entity.claims.P625  
and entity.claims.P625[1].mainsnak.snaktype == 'value') then  
local math_mod = require("Module:Math")  
local precision = entity.claims.P625[1].mainsnak.datavalue.value.precision  
local latitude = entity.claims.P625[1].mainsnak.datavalue.value.latitude  
local longitude = entity.claims.P625[1].mainsnak.datavalue.value.longitude  
if precision then  
precision=-math_mod._round(math.log(precision)/math.log(10),0)  
latitude = math_mod._round(latitude,precision)  
longitude= math_mod._round(longitude,precision)  
end  
cstr = coord_wrapper(,  
{latitude, longitude, tstr, format = args['format'] or 'dms', display = dstr}  
end  
else  
return ''  
end  

if(isnotempty(args['wrap'])) then  
return prefix .. innerprefix .. cstr .. innersuffix .. suffix  
else  
return prefix .. '<span>' .. innerprefix .. cstr .. innersuffix .. '</span>' .. suffix  
end  
end  

return geobox_coor
# ஆலிப்பூரா சிறை



**ஆலிப்பூரா சிறை** அல்லது **அலிப்பூர் மத்திய சிறை** *(Alipore Jail or Alipore Central Jail ; வங்காள மொழி: আলিপুর কেন্দ্রীয় সংশোধনাগার)* என்பது இந்திய நாட்டின் மேற்குவங்காளா மாநிலத்திலுள்ள கொல்கத்தா நகரின் அலிப்பூரில் அமைந்திருக்கும் மத்திய சிறை ஆகும். பிரித்தானியாவின் இந்தியப் பேரரசு காலத்தில் இங்கு சிறை வைக்கப்பட்டிருந்த அரசியல் கைதிகளில் சுபாசு சந்திர போசும் கைதியாக இருந்தார். இச்சிறைச்சாலை இன்றும் நன்முறையில் செயல்படுகிறது. இச்சிறைச்சாலை வளாகத்தில் அலிப்பூர் சிறை அச்சகம் ஒன்றும் இயங்குகிறது.  

அலிப்பூர் குண்டு வெடிப்பு சம்பவத்திற்குப் பின்னர் 1908 முதல் 1909 வரை அரவிந்தர் இங்கு சிறை வைக்கப்பட்டிருந்தார். இங்கு சிறையிருந்தபோது சுப்ராபாத் என்ற பத்திரிகையில் எண்ணற்ற படைப்புகளை அரவிந்தர் வங்காள மொழியில் எழுதினார். பின்னாளில் இவை ‘’ சிறை வாழ்க்கையின் கதைகள் என்ற பெயரில் வெளியிடப்பட்டது. நான் ஓராண்டு சிறை வாழ்க்கையைக் குறித்துப் பேசியிருக்கிறேன். ஓர் ஆசிரமம் அல்லது குடிலில் ஓராண்டுக்கு அமர்ந்திருந்து பேசுவதை விட இவ்விடம் மிகப் பொருத்தமாக இருந்தது என்று பின்னாளில் இவர் குறிப்பிடுகிறார். பிரித்தானிய அரசின் சீற்றம் விளைவித்த ஒரே முடிவு என்னவெனில் நான் கடவுளைக் கண்டேன் என்று அரவிந்தர் குறிப்பிட்டார்.  

## முக்கியக் கைதிகள் சிலர்
- சுபாஷ் சந்திர போஸ்
- காமராசர்
- பிதான் சந்திர ராய்
- சாரு மசூம்தார்
- பிரமோத் இரஞ்சன் சௌத்ரி
- டாக்டர் யேக் பிரிகெர்
- கக்கன்
# தூண்டில் (திரைப்படம்)


**தூண்டில்** என்பது 2008ஆம் ஆண்டில் கே. எஸ். அதியமான் இயக்கத்தில் வெளியான ஒரு தமிழ்த் திரைப்படமாகும். இத்திரைப்படத்தில் சாம், சந்தியா, திவ்யா ஸ்பந்தனா ஆகியோர் முக்கிய வேடங்களில் நடித்திருந்தனர்.  

## நடிகர்கள்
- சாம்
- சந்தியா
- திவ்யா ஸ்பந்தனா
- விவேக்
- ரேவதி
- ஆர்கே
## கதைச்சுருக்கம்
லண்டனில் வசிக்கின்றனர் தமிழகத்தைச் சேர்ந்த ஷாம்-சந்தியா தம்பதியினர். இவர்களுக்கு வாடகைத்தாய் மூலம் பெண்குழந்தை கிடைக்கப் பெறுகிறது. குழந்தை வளர்கிறது. ஒருநாள் குழந்தை காணாமல் போக,ஷாம்-சந்தியா தவிக்கின்றனர். அப்போது திவ்யா குழந்தையைக் கொண்டுவந்து ஒப்படைக்கிறாள். திவ்யாவும் ஷாமும் முன்னாள் காதலர்கள் என சந்தியாவிடம் தெரிவிக்கிறாள் திவ்யா. தன்னைக் காதலித்து கைவிட்ட ஷாமை பழிவாங்கவே திவ்யா குழந்தையைக் கடத்தியிருக்கிறாள். இறுதியில் தனது எண்ணம் தவறு என்றும் தன் வாழ்வை நாசமானதற்கு காரணம் ஆர்.கே. தான் என்பதை அறிந்து ஆர்.கே.வை துப்பாக்கியால் சுட்டுக் கொல்கிறாள் திவ்யா. ஷாம்-சந்தியாவிடம் குழந்தையை ஒப்படைக்கின்றாள் திவ்யா  

## ஒளிப்பதிவாளரின் அனுபவப் பதிவு
தூண்டில்திரைப்படத்தின் ஒளிப்பதிவாளர் டி.கவியரசு ஆவார். இவரது தாயார் இலட்சுமி.தந்தையார் தங்கவேல். கவியரசு அவர்கள் 'தூண்டில்' படப்பிடிப்பில் தமக்கு ஏற்பட்ட நிகழ்வுகள் மற்றும் அனுபவங்களைத் தொகுத்து சோழன் பதிப்பகம் வாயிலாக 'மேலைக்கடலில் ஈழக்காற்று" எனும் தலைப்பில் ஒரு நூலாக வெளியிட்டுள்ளார்.  

## விமர்சனம்
ஆனந்த விகடன் வார இதழில் வந்த விமர்சனத்தில் "சாதாரண கதையில், வாடகைத் தாய் மேட்டர் மட்டும் புதுசு. ஆனால், இவ்வளவு அஜாக்கிரதையாகவா செயற்கைக் கருத்தரிப்பை ஒரு டாக்டர் கையாளுவார்? வழக்கம் போல க்ளைமாக்ஸில் ஹீரோ நல்லவன்தான் என்று உணர்ந்து மன்னிப்பு கேட்கும் காட்சியும் சலிப்பு! திரைக்கதை என்னும் புழுவே இல்லாத தூண்டிலில் எந்த மீன்தான் சிக்கும்?" என்று எழுதி மதிப்பெண்களை வழங்கினர்.
# அகர்த்தலா விமான நிலையம்



**அகர்த்தலா விமான நிலையம்**, இந்திய மாநிலமான திரிபுராவின் அகர்த்தலா நகரத்தில் உள்ளது. இதை இந்திய வானூர்தி நிலையங்கள் ஆணையம் நிர்வகிக்கிறது. தற்போது இன்டிகோ, ஸ்பைஸ் ஜெட், ஏர் இந்தியா உள்ளிட்ட நிறுவனங்கள் விமானங்களை இயக்குகின்றன.  

## விமானங்களும் சேரும் இடங்களும்

### பயணியர் விமானங்கள்

## மேலும் பார்க்க
- இந்திய பன்னாட்டு வானூர்தி நிலையங்கள்
- இந்தியாவில் பயணிகள் போக்குவரத்து மிகுந்த வானூர்தி நிலையங்கள்
# கால்சியம் நைட்ரைடு


**கால்சியம் நைட்ரைடு** *(Calcium nitride)* என்பது Ca<sub>3</sub>N<sub>2</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். பல்வேறு வடிவங்களில் (சமவளவு) காணப்பட்டாலும் α- கால்சியம் நைட்ரைடு பொதுவாகக் கிடைக்கிறது.  

## அமைப்பு
α-கால்சியம் நைட்ரைடு, மாங்கனீசு இரும்பு ஆக்சைடு கனிமமான பிக்சுபைட்டு கனிமத்தின் எதிர் வடிவமைப்பை ஏற்றுள்ளது. Mn<sub>2</sub>O<sub>3</sub> சேர்மத்தின் அமைப்பைப் போல ஆனால் அயனிகளின் இருப்பிடங்கள் அதனிலிருந்து மாறுபட்டு தலைகீழாக அமைந்திருக்கும். கால்சியம் (Ca<sup>2+</sup>) அயனிகள் ஆக்சைடின் (O<sup>2−</sup>) இடத்திலும் நைட்ரைடு (N<sup>3−</sup>) அயனிகள் மாங்கனீசு அயனிகளின் (Mn<sup>3+</sup>) இருப்பிடத்திலும் மாறுபட்டுக் காணப்படுகின்றன. இவ்வமைப்பில் Ca<sup>2+</sup> நான்முகத் தளங்களிலும் நைட்ரைடு மையங்கள் இரண்டு வேறுபட்ட எண்முக தளங்களிலும் ஆக்ரமித்துள்ளன  

## தயாரிப்பு மற்றும் வினைகள்
கால்சியம் காற்றில் எரியும்போது உருவாகும் கால்சியம் ஆக்சைடுடன் சேர்ந்து கால்சியம் நைட்ரைடு உருவாகிறது. மற்றும் பகுதிப்பொருட்கள் நேரடியாக வினைபுரியும் போதும் கால்சியம் நைட்ரைடு உருவாகிறது.  
:3 Ca + N<sub>2</sub> → Ca<sub>3</sub>N<sub>2</sub>  

கால்சியம் நைட்ரைடு தண்ணீருடன் வினைபுரிந்து அல்லது காற்றில் உள்ள ஈரப்பதத்தை உறிஞ்சி அமோனியா மற்றும் கால்சியம் ஐதராக்சைடு சேர்மங்களைக் கொடுக்கிறது.:  
:Ca<sub>3</sub>N<sub>2</sub> + 6 H<sub>2</sub>O → 3 Ca(OH)<sub>2</sub> + 2 NH<sub>3</sub>  

சோடியம் ஆக்சைடு போலவே கால்சியம் நைட்ரைடும் 350 பாகை செல்சியசு வெப்பநிலைக்கு மேல் ஐதரசனை ஈர்த்துக் கொள்கிறது.  
:Ca<sub>3</sub>N<sub>2</sub> + 2 H<sub>2</sub> → 2 CaNH + CaH<sub>2</sub>
# உஜ்ஜயந்தா அரண்மனை



**உஜ்ஜயந்தா அரண்மனை**, இந்திய மாநிலமான திரிபுராவின் அகர்த்தலாவில் உள்ளது. இங்கு திரிபுராவின் சட்டமன்றக் கூட்டம் நடத்தப்படுகிறது. இது முற்கால அரசாட்சிக் காலத்தில் அரண்மனையாக இருந்தது. தற்போது அருங்காட்சியகமாகவும் உள்ளது. வடகிழக்கு இந்தியாவில் உள்ள பெரிய அருங்காட்சியகம் இதுவே. கிட்டத்தட்ட 800 ஏக்கர்கள் பரப்பளவில் அமைந்துள்ளது.  

இங்கு அரச தர்பார் அறை, நூலகம், வரவேற்பறை உள்ளிட்டவை உள்ளன.
# தேவதமுரா

**தேவதமுரா** என்னும் மலைத்தொடர், இந்திய மாநிலமான திரிபுராவின் தெற்கு திரிப்புரா மாவட்டத்தில் உள்ளது. இங்கு தொன்மையான பாறைச் சிற்பங்கள் உள்ளன. இந்த மலைத்தொடரை ஒட்டி கும்தி ஆறு பாய்கிறது.  

இந்த மலைத்தொடர் 85 கி.மீ நீளத்தில் அமைந்துள்ளது. இங்கு தம்புரு அருவி ஓடுகிறது.  

சாபிமுரா என்ற பாரம்பரிய தலம் இந்த மலையில் உள்ளது. இது பதினைந்தாம் நூற்றாண்டைச் சேர்ந்தது.  
பிள்ளையார், முருகன், துர்க்கை, துர்க்கை ஆகியோரின் படங்களும் வரையப்பட்டுள்ளன.
# மதயானைக் கூட்டம்



**மதயானைக் கூட்டம்** 2013 ஆம் ஆண்டு வெளிவந்த இந்தியத் தமிழ்த் திரைப்படமாகும். பாலு மகேந்திராவிடம் துணை இயக்குநராகப் பணிபுரிந்தவரும் ஆடுகளம் திரைப்படத்திற்கு உரையாடல் எழுதியவருமான விக்ரம் சுகுமாரன் இந்தப் பரபரப்பு திரைப்படத்தை இயக்கினார். அறிமுக நடிகர் கதிர், ஓவியா, விஜி சந்தரசேகர் உட்பட பலர் நடித்துள்ள இப்படத்தைத் தயாரித்தவர் ஜி. வி. பிரகாஷ் குமார். இந்தப்படத்தின் பாடல்களுக்கும் பின்னணிக்கும் இசையமைத்தவர் ரகுநந்தன்.  

## நடிகர், நடிகையர்
- பார்த்திபனாக கதிர்
- ரீதுவாக ஓவியா
- வீரத்தேவராக வேல ராமமூர்த்தி
- செவனம்மாவாக விஜி சந்தரசேகர்
- ஜெயக்கொடித்தேவராக முருகன்ஜீ
- பொன்ராமாக ஸ்ரீஜித் ரவி
- சீராளனாக விருமாண்டி
- பூலோகராசாவாக கலையரசன்
- தென்னரசாக ஜெனிஷ்
- பிரேமாவாக அம்மு
- இளவரசாக இளவரசு
- தீபாவாக அஞ்சு

## பாடல்கள்

| எண். | பாடல் | எழுதியவர் | பாடகர்(கள்) |  |
| --- | --- | --- | --- | --- |
| 1. | கோண கொண்டக்காரி | யேகாதசி | ஜி. வி. பிரகாஷ் குமார் |  |
| 2. | உன்னை வணங்காத | யேகாதசி | வேல்முருகன் |  |
| 3. | கொம்பு ஊதி | யேகாதசி | புஷ்பவனம் குப்புசாமி, ஆனந்த் அரவிந்தாக்ஷன் & விக்ரம் சுகுமாரன் |  |
| 4. | எங்க போற | யேகாதசி | தஞ்சை செல்வி |  |
| 5. | யாரோ யாரோ | யேகாதசி | ஹரிச்சரண் & மோனாலி தாக்கூர் |  |
| 6. | முக்குலத்து | யேகாதசி | திருவுடையான் | } |

## விமர்சனங்கள்
இந்து தமிழ் நாளிதழில் வந்த விமர்சனத்தில் "வறட்டு கவுரவமும் பிடிவாதமும் ஊறிப்போன மனிதர்கள். அவற்றுக்காக ரத்தம் சிந்தவும் சிந்தவைக்கவும் தயங்காதவர்கள். இவர்களது கதைதான் மதயானைக் கூட்டம்... பண்பாட்டுக் கூறுகளின் யதார்த்தமான சித்தரிப்பு, வலுவான பாத்திரப் படைப்புகள், வசனங்கள், நேர்த்தியான நடிப்பு ஆகியவை படத்தின் வலுவான அம்சங்கள். சாதியக் கூறுகளை அப்பட்டமாக முன்வைப்பது, திரைக்கதையின் தொய்வு ஆகியவை பலவீனங்கள். மதயானைக் கூட்டம் அதன் குறைகளை மீறி, மண் சார்ந்த வலுவான படமாக அமைந்துள்ளது" என்று எழுதினர்.
# திகில் கோளாறு



**திகில் கோளாறு** (*Panic disorder*) என்பது திரும்பவும் நிகழும் திகில் தாக்குதலால் வகைப்படுத்தப்பட்ட ஒரு பதகளிப்புக் கோளாறு ஆகும். இது திகில் தாக்குதலின்போது அதிக பதகளிப்பின் வலுவான நிகழ்வுகளின் தொடர்ச்சியை உருவாக்குகிறது. இது குறைந்தது ஒரு மாதத்திற்கு குறிப்பிடத்தக்க நடத்தை மாற்றங்களையும், பிற தாக்குதல்கள் பற்றிய கருத்துடன் அல்லது சம்மந்தப்படுத்தலுடன் தொடரும் கவலையையும் கொண்டிருக்கலாம். பின்பகுதி *எதிர்பார்த்த தாக்குதல்* எனவும் அழைக்கப்படுகிறது.  

அமெரிக்க சிறார், வாலிபப்பருவ மனநோய் மருத்துவ கல்விக்கழகத்தின்படி, திகில் கோளாறு பொதுவாக வாலிபப்பருவ காலத்தில் உருவாகி, மரபுவழியாகத் தொடரக்கூடியது. மூன்று மில்லியனுக்கு மேற்பட்ட அமெரிக்கர்கள் தங்கள் வாழ்நாளில் திகில் கோளாறை அனுபவிக்கிறார்கள்.
# பாலியல் கோளாறு



**பாலியல் கோளாறு** (*sexual disorder*), **பாலியல் பிரச்சினை** (*Sexual problem*), **பாலியல் செயல் பிறழ்ச்சி** (*Sexual dysfunction*) அல்லது **பாலியல் செயல்பிழை** (*sexual malfunction*) என்பது தனி நபர் அல்லது இருவர் சாதாரண பாலியல் செயல்பாடுகளான உடலியல் இன்பம், பாலியல் விருப்பம், விருப்பத்தேர்வு, பாலியல் தூண்டல் அல்லது புணர்ச்சிப் பரவசநிலை போன்றவற்றின்போது ஏற்படும் இடையூறான அனுபவம் ஆகும். மனக் கோளாறு மருத்துவ, புள்ளிவிபரக் கையேட்டின் 5 வது பதிப்பின்படி, அதிக கடுந்துன்பமும் இருவருக்கிடையிலான விகாரமும் ஆகிய பாலியல் செயல் பிறழ்ச்சியை ஒரு நபர் உணர குறைந்தது 6 மாதங்களுக்கு தேவைப்படுகிறது எனக் குறிப்பிடுகிறது. பாலியல் கோளாறு ஒரு தனி நபரின் பாலியல் வாழ்க்கைப் புலன் உணர்வு தரத்தில் ஆழமிக்க தாக்கத்தை ஏற்படுத்த முடியும். *பாலியல் கோளாறு* எனும் பதம் உடலியல் ரீதியான பாலியல் செயல் பிறழ்ச்சியை மட்டும் குறிப்பிடாது, பாலியல் நெறிபிறழ்வையும் குறிப்பதோடு; சிலவேளைகளில் "பாலியல் விருப்பத்தேர்வுக் கோளாறு" என்பதையும் குறிப்பிடுகிறது.
# அகர்த்தலா தொடருந்து நிலையம்



**அகர்த்தலா தொடருந்து நிலையம்**, இந்தியாவின் திரிபுரா மாநிலத்தில் அகர்தலாவில் உள்ளது.  

வடகிழக்கு இந்தியாவில் குவகாத்திக்கு அடுத்ததாக அகர்த்தலாவில் தான் தொடருந்து நிலையம் கட்டப்பட்டது.  

## வண்டிகள்
லாம்டிங் - அகர்தலா இடையே ஒரு தொடர்வண்டி இயக்கப்படுகிறது.  
அகர்த்தலா - கரீம்கஞ்சு இடையே பயணியர் தொடர்வண்டியும் இயக்கப்படுகிறது.  
இங்கிருந்து சியல்தாவுக்கு கஞ்சஞ்சுங்கா_விரைவுவண்டியும் இயக்கப்படுகிறது.
# காந்திகிராம், திரிபுரா



**காந்திகிராம்** என்பது இந்திய மாநிலமான திரிபுராவின் மேற்கு திரிப்புரா மாவட்டத்தில் உள்ள ஒரு புறநகர் ஆகும். இது அகர்த்தலாவில் இருந்து 10 கி.மீ. தொலைவில் உள்ளது.  

## அரசியல்
இது பாமுட்டியா சட்டமனறத் தொகுதிக்கும், மேற்கு திரிபுரா மக்களவைத் தொகுதிக்கும் உட்பட்டது.
# காவேரி பாலம்

**காவேரி பாலம்** (Kaveri Palam) என்பது தமிழ்நாட்டின், திருச்சியில் அமைந்துள்ளது ஒரு பாலம் ஆகும்.  
காவேரி பாலம் திருச்சியையும் ஸ்ரீரங்கம் தீவினையும் இணைக்கும் முக்கிய பாலமாகும்.  

இந்த பாலம் அண்மையில் கட்டி முடிக்கப்பட்டது. இப்பாலம் பழைய பழுதடைந்த பாலத்திற்கு மாற்றாக கட்டப்பட்டது. இது திருச்சி மக்களின் மனதில் நீங்கா நினைவாக பதிந்துள்ளது.  

ஒவ்வொரு மாலை வேளையிலும் அனைத்து வயதக்கொண்ட மக்களும், நண்பர்களுடன் கூட்டமாக மகிழ்வதனை இங்கு காணலாம். குழந்தைகள் ஆர்வமுடன் காவிரி ஆற்றுப்படுகையை பார்ப்பதையும், வயது முதிர்ந்தோர் நடைப்பயிற்சி மேற்கொள்வதையும் காணலாம்.  

சமீப காலமாக திருச்சியின் முக்கிய இடங்களில் ஒன்றாக காவேரி பாலமும் திகழ்கிறது.
# கமல்பூர், இந்தியா

::இதே பெயரில் உள்ள பிற ஊர்களுக்கு, கமல்பூர் என்ற கட்டுரையைப் பார்க்கவும்.  

**கமல்பூர்** (*Kamalpur*) என்பது இந்தியவின் மாநிலமான திரிபுராவின் தலாய் மாவட்டத்தில் உள்ள ஒரு நகரமும் நகர பஞ்சாயத்துமாகும். இது மாநிலத் தலைநகரான அகர்தலாவில் இருந்து 93 கி.மீ தொலைவில் உள்ளது. தலாய் மாவட்டத்தில் உள்ள மிகப்பெரிய துணைப்பிரிவு நகரமாகக் கருதப்படுகிறது..  

## புவியியல்
கமல்பூர், தலாய் மாவட்டத்தின் பழமையான மற்றும் மிகப்பெரிய நகரமாகும். தலாய் ஆற்றின் கரையில் இரண்டு மலைகளுக்கு இடையில் அமைந்துள்ளது: அதாரமுரா மலைத்தொடர் மற்றும் லாங்டோராய் மலைத்தொடர் 24.19768°N 91.83487°E என்பன அவ்விரண்டு மலைகளாகும். சராசரியாக கடல் மட்டத்திலிருந்து 16 மீட்டர் உயரத்தில் கமல்பூர் அமைந்துள்ளது. இந்த நகரம் அண்டை நாடான வங்காளதேசத்துடன் 53 கி.மீ சர்வதேச எல்லையைப் பகிர்ந்து கொள்கிறது.  

## காலநிலை
வெப்பமான மற்றும் ஈரப்பதமான கோடைக்காலம், நீடித்த மழைக்காலம் மற்றும் வெப்பமான குளிர்காலம் கொண்ட வெப்பமண்டல காலநிலை கமல்பூரில் காணப்படுகிறது. மார்ச்சு மற்றும் ஏப்ரல் மாதங்களில் அடிக்கடி மழை பெய்யும். கோடை மற்றும் குளிர்காலங்களில் அதிகபட்ச வெப்பநிலை முறையே 36 பாகை செல்சியசு மற்றும் 28 பாகை செல்சியசு வெப்பநிலை நிலவுகிறது. கோடை மற்றும் குளிர்காலங்களில் குறைந்தபட்ச வெப்பநிலை முறையே 17 பாகை செல்சியசு மற்றும் 5.3 பாகை செல்சியசு வெப்பநிலை வரை பதிவாகிறது.  

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கமல்பூரின் மக்கள் தொகை 10,872 ஆகும். இதில் 5,479 ஆண்கள் மற்றும் 5,393 பெண்கள் இருந்தனர். 0-6 வயதுடைய குழந்தைகளின் மக்கள் தொகை 988 ஆகும். இந்த எண்ணிக்கை கமல்பூரின் மொத்த மக்கள் தொகையில் 9.09% ஆகும். கமல்பூர் நகர் பஞ்சாயத்தில், ஆண்-பெண் பாலின விகிதம் 984 ஆகவும், மாநில சராசரி 960 ஆகவும் இருந்தது. கமல்பூரில் குழந்தை பாலின விகிதம் திரிபுரா மாநில சராசரியான 957 உடன் ஒப்பிடும்போது 900 ஆக இருந்தது. சராசரி கல்வியறிவு விகிதம் தேசிய சராசரியான 87.22% என்பதை விட அதிகாக 97.77 என இருந்தது. ஆண்களி கல்வியறிவு சுமார் 98.61% ஆகவும், பெண்கள் கல்வியறிவு விகிதம் 96.93% ஆகவும் அப்போது இருந்தது.  

## அரசியல்
இந்த நகரம் கமல்பூர் சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது  

## பொருளாதாரம்
கமல்பூர் நகரம் முக்கியமாக விவசாயத்தை அடிப்படையாகக் கொண்டதாகும். பல நுண் மற்றும் சிறு அளவிலான தொழில்துறை அலகுகள் இங்குள்ளன. ராம்துர்லப்பூர் தேயிலைத் தோட்டம் என்ற ஒரு தேயிலைத் தோட்டம் இங்கு உள்ளது. பல்வேறு பகுதிகளில் ரப்பர் தோட்டமும் பரவியுள்ளது. முக்கிய சந்தைப் பகுதி கமல்பூர் நகரம் ஆகும். பிற சிறிய சந்தை இடங்கள் புல்சாரி, கல்லூரி சௌமுகானி, கலாச்சாரி மற்றும் மாணிக்பந்தர் ஆகியனவாகும்.  

## சுகாதாரம்
பிமல் சின்கா நினைவு மருத்துவமனை என்று பெயரிடப்பட்ட ஒரே ஒரு துணைப்பிரிவு மருத்துவமனை மட்டுமே கமல்பூரில் உள்ளது.  

## போக்குவரத்து
அம்பாசா, அகர்தலா, கோவாய், குமார்காட்டு ஆகிய நகரங்களுக்கு கமல்பூருடன் சாலை இணைப்பு உள்ளது. அருகிலுள்ள இரயில் நிலையம் அம்பாசா இரயில் நிலையம் ஆகும். கமல்பூருக்கு சேவை செய்து வந்த கமல்பூர் விமான நிலையம் தற்போது செயல்படவில்லை.
# விக்கிப்பீடியா:முதற்பக்கக் கட்டுரைகள்/திசம்பர் 20, 2015

<div id="mp-tfa-img">  

</div>  
**நத்தார்** ஆண்டு தோறும் இயேசு கிறித்துவின் பிறப்பைக் குறிக்க கொண்டாடப்படும் விழாவாகும். இவ்விழாவானது கிறித்தவத் திருவழிபாட்டு ஆண்டில் திருவருகைக் காலத்தினை முடிவு பெறச்செய்து, பன்னிரண்டு நாட்கள் கொண்டாடப்படும் கிறித்து பிறப்புக் காலத்தின் தொடக்க நாளாகும். இவ்விழாவின் கொண்டாட்டங்களில் திருப்பலி, குடில்கள், கிறித்துமசு தாத்தா, வாழ்த்து அட்டைகளையும் பரிசுகளையும் பரிமாறல், கிறித்துமசு மரத்தை அழகூட்டல், கிறித்துமசு மகிழ்ச்சிப் பாடல், சிறப்பு விருந்து என்பன பொதுவாக அடங்கும். கிறித்தவக் கருத்துகளோடு, கிறித்தவத்துக்கு முந்திய காலப்பகுதியின் குளிர்காலக் கொண்டாட்டங்களின் சில பகுதிகளையும் கிறித்துமசு தன்னகத்தே கொண்டுள்ளது.**மேலும்...**  
---
<div id="mp-tfa-img">  

</div>  
**யாழ்ப்பாணம்** என்பது இலங்கைத் தீவின் வடமுனையிலுள்ள யாழ்ப்பாண மாவட்டத்தின் தலைநகராகும். இது யாழ்ப்பாணக் குடாநாட்டின் தென்மேற்குப் பகுதியில் யாழ்ப்பாண நீரேரியைப் பார்த்தபடி அமைந்துள்ளது. இலங்கையின் தலைநகரான கொழும்பிலிருந்து 396 கிமீ தூரத்தில் அமைந்துள்ள இந்நகரம், 88,138 மக்கட்தொகையினைக் கொண்டு 12 வது பெரிய நகரமாக விளங்குகிறது. 1987 ஆம் ஆண்டுக்கு முன்னர் வடமாகாணத்தின் தலைநகரமாக விளங்கிய யாழ்ப்பாணம், அந்த ஆண்டில், தற்காலிகமாக வடக்கு, கிழக்கு மாகாணங்களை இணைத்து உருவான வட-கிழக்கு மாகாணசபைக்குத் திருகோணமலையைத் தலைநகரமாக்கியபின், மாகாணத் தலைநகரம் என்ற நிலையை இழந்தது. வடக்குக் கிழக்கு மாகாணம் பிரிக்கப்பட்ட பின்னர் வடமாகாணத் தலைநகராக யாழ்ப்பாணம் தேர்ந்தெடுக்கப்பட்டுள்ளது. **மேலும்...**
# செயிண்ட் மார்டின் தொகுப்பு



**செயிண்ட் மார்டின்** (*Saint Martin*, ), அலுவல்முறையாக **செயிண்ட் மார்டின் தொகுப்பு** (பிரான்சியம்: *Collectivité de Saint-Martin*) மேற்கிந்தியத் தீவுகளில் அமைந்துள்ள பிரான்சின் கடல்கடந்த தொகுப்புகளில் ஒன்றாகும். செயிண்ட் மார்ட்டின் தீவின் 60% கொண்ட வடக்குப் பகுதியையும் அடுத்துள்ள குறுந்தீவுகளையும் உள்ளடக்கிய இது சூலை 15, 2007இல் நிறுவப்பட்டது.இத்தீவின் 40% அடங்கிய தென்பகுதி, சின்டு மார்தின், நெதர்லாந்து இராச்சியத்தின் நான்கு அங்கநாடுகளில் ஒன்றாகும்.  

பரப்பளவுள்ள இதன் தலைநகரம் மரிகாட்டின் மக்கள்தொகை 36,286 (சன. 2011 கணக்கெடுப்பின்படி) ஆகும். சனவரி 2011இல் எடுக்கப்பட்ட பிரான்சு நாட்டு மக்கள்தொகை கணக்கெடுப்பின்போது இத்தீவில் பிரான்சியப் பகுதியின் மக்கள்தொகை 36,286 ஆகும். இது 1982இல் இருந்த 8,072 தொகையைவிட கூடியுள்ளது. 2011இல் மக்கள்தொகை அடர்த்தி ஆக உள்ளது.  

**காலப்போக்கில் மக்கள்தொகை**

| align= 3,400 | align= 3,366 | align= 4,502 | align= 5,061 | align= 6,191 | align= 8,072 | align= 28,518 | align= 29,078 | align= 35,263 | align= 36,286 |
| --- | --- | --- | --- | --- | --- | --- | --- | --- | --- |
| colspan=10 align= <small>பிரான்சு கணக்கெடுப்புகளிலிருந்து அலுவல்முறையான எண்ணிக்கை. | } |  |  |  |  |  |  |  |  |
## நிலப்படங்கள்
குவாதலூப்பே மண்டல/திணைக்களத்தின் முந்தைய அங்கங்களைக் காட்டும் நிலப்படம்; பெப்,2007க்கு முந்தைய செயிண்ட் மார்டினும் காட்டப்பட்டுள்ளது.]]
# விக்கிப்பீடியா:உங்களுக்குத் தெரியுமா/டிசம்பர் 23, 2015

<div id="mp-dyk-img">  

</div>  
- பெண் விடுதலைப் புலிப் போராளிகளின் வாழ்க்கை வரலாற்றை விபரிக்கும் முதலாவது ஆங்கிலப் புத்தகம் **தமிழ்ப் பெண் புலி** ஆகும்.
- Å என்ற சுவீடிய எழுத்தால் தரப்படும் **ஆங்ஸ்ட்ராம்** என்பது 10<sup>−10</sup> மீ (மீட்டரின் பத்து-பில்லியனுக்கு ஒன்று) இற்கு சமனான நீளத்தின் ஓர் அலகாகும்.
- **கியூலெத் வினை** என்ற கரிம வேதிப் பிணைப்பு வினையின் போது பீனோலிக் ஈத்தர் அலிப்பாட்டிக் ஆல்டிகைடுடன் வினைபுரிந்து α-குளோரோஆல்கைல் வழிப்பொருட்களை உருவாக்குகிறது.